# Изпит по "Основи на програмирането" 2 и 3 ноември

## Задача 4. Кафене

Живко има кафене. Всеки ден той получава **определено количество кафе**, с което прави еспресо, лате и капучино. Напишете програма, която чете поръчки на клиенти и пресмята **колко е прихода на заведението за един ден**. Ако **кафето, което има свърши** или **работния ден приключи** (т.е ако получим команда "**closed**"), то той ще затвори кафенето за деня.

Цените на отделните напитки и грамажа кафе, който е нужен за направата на една такава напитка са следните:

|  |  |  |
| --- | --- | --- |
| **Напитка** | **Цена** | **Количество кафе** |
| Еспресо (**espresso**) | 3.00лв. | 50гр. |
| Капучино (**cappuccino**) | 3.50лв. | 30гр. |
| Лате (**latte**) | 3.50лв. | 20гр. |

Ако получи поръчка за напитка, която не може да направи, понеже няма достатъчно кафе да се изпише "**Not enough coffee!**".

### Вход

От конзолата първонавално се чете **1 ред** - **Количеството кафе, което заведението има в началото на деня в грамове – цяло число в интервала [1… 10000]**

След това **се четат поредица от редове до получаване на команда "closed" или докатокафето не свърши – текст с възможности "espresso", "cappuccino" и "latte".**

### Изход

На конзолата се отпечатват **2 реда**:

* На **първия** ред:
* Ако кафето е свършило и се е наложило да затворят:  
  "**No more coffee left!**"
* Ако сме получили команда "closed" и ни е останало кафе":  
  "**Coffee left: {колко грама кафе са останали}g**"
* На **втория** ред:

"**Profit: {печалбата за деня} lv.**"

Числата да бъдат форматирани до втория знак след десетичния разделител.

### Примерен вход и изход

|  |  |  |
| --- | --- | --- |
| **Вход** | **Изход** | **Обяснения** |
| 30  latte  cappuccino  espresso  closed | Not enough coffee!  Not enough coffee!  Coffee left: 10g  Profit: 3.50 lv. | В началото на деня имаме 30г кафе. Първия клиент си поръчва лате. За едно лате са нужни 20г кафе, следователно ще можем да го направим. Печалбата за деня става 3.50лв. Кафето, което ни остава, след като направим латето е: 30 – 20 = 10г.  Следващия клиент иска капучино. За да направим капучино са нужни 30г кафе. Ние обаче имаме само 10г, следователно нямаме достатъчно и изписваме съответното съобщение. Следващата поръчка – еспресо, също не може да бъде изпълнена, понеже нямаме достатъчно кафе. Изписваме съобщението. Получваме команда "**closed**", което означава, че затваряме за деня. Отпечатваме колко кафе ни е останало и каква е печалбата. |
| 100  espresso  cappuccino  latte | No more coffee left!  Profit: 10.00 lv. | В началото на деня имаме 100г кафе.  Първия клиент поръчва еспресо. Нужното кафе за направата на еспресо е 50гр. Понеже 100>50 -> имаме достатъчно кафе и можем да го направим. Остава ни 100 – 50 = 50г кафе. Печалбата за деня става 3.00лв. Следващия клиент поръчва капучино. За него са ни нужни 30гр кафе, ние имаме 50 -> имаме достатъчно да го направим. Кафето, което ни остава е 50 – 30 = 20гр. Печалбата за деня е 3.00 + 3.50 = 6.50.  Следващия клиент си поръчва лате. За да направим лате са ни нужни 20г кафе, а ние имаме точно толкова останали. Следователно ни остават 20 – 20 = 0г кафе. Печалбата за деня става: 6.50 + 3.50 = 10.00лв. Нямаме повече кафе и затваряме заведението. Изписваме желаното съобщение. |